# Ol lo bilong piswok i senis pinis

**Fair Work Commission i wokim pinis disisen long senisim ol lo bilong piswok long Horticulture Award stat long Epril 28 2022.**

Yu wanpela wokman wokmeri bilong piswok long Horticulture Industry? Yu ken lukim daunbilo na painimaut wanem kain senis bai kamap long yu.

## Dispela senis em i toktok long wanem ol manmeri?

Ol wokmanmeri bilong piswok em Horticulture Award i karamapim ol. Ol piswoka em ol woklain we i save kisim pe bihainim namba bilong pis ol i bin mekim. Olsem: ol bai lukluk long hamas ol samting wokman i pikim, pekim, katim o wokim na ol i makim hamas pei ol i mas givim.

## Wanem taim dispela senis bai stat?

Dispela senis bai stat long fes haptaim bilong givim pei long Epril 28, 2022 o bihain long en.




## Wanem ol senis bai kamap?

### I gat garenti olsem ol piswoka bai kisim liklik mak bilong pe.

Ol piswoka i gat wanpela liklik mak bilong pe we ol bai kisim. Dispela em i min olsem ol wokmanmeri bilong piswok i mas kisim pei i **antap moa** long:

* moni mak ol i makim long wok bilong de long pis reit; **o**
* moni mak we ol i inap long mekim long wanpela de bihainim reit bilong aua, dispela em i reit bilong aua (wantaim kesuel loding) aninit long Horticulture Award maltiplaim wantaim namba bilong aua we ol i bin wok long dispela de.

**o**



### Nupela piswok rekod

Ol piswok rekod i kisim ples bilong ol piswok agrimen. Employa bilong yu i mas givim yu piswok rekod ol i sainim pinis long en **bipo long** yu statim piswok.

### Nupela rekod bilong taim na reit

Ol employa bilong yu i mas wokim rekod bilong hamas aua yu wok long wan wan de na ol pis reit i stret long ol dispela aua.

## Mekim ol rekod bilong yu yet

Yusim [Record My Hours app](http://www.fairwork.gov.au/app) (fairwork.gov.au/app), em app bilong mipela i no gat pei, bilong wokim rekod bilong hamas aua yu wok na hamas ol samting yu kamapim (olsem kisim, pekim o katim).

## Hau mi ken painim moa infomesen?

Yu ken painim nupela infomesen long ol lo bilong ol piswok agrimen sapos yu lukim [Horticulture Showcase](http://www.fairwork.gov.au/horticulture) long fairwork.gov.au/horticulture na lukim tu [subscribing to our email updates](http://www.fairwork.gov.au/emailupdates) long fairwork.gov.au/emailupdates